"5.7.2 5.7.2 Sekao sa bobedi sa ditaelo: Go jala digwete • Jala digwete go tloga ka kgwedi ya Seetebosigo go ya go ya Motsheganong. • Baakanya mmu mo tshingwaneng go ipaakanyetsa go jala. • Tsenya peo ya digwete mo metsing, o e tlogele bosigo jotlhe. • Netefatsa gore lefelo le le baakanyeditsweng go jala, le boteng jwa disentimetara di le someamararo (30) • Fa mmu o siame, tsholola metsi mme o letle peo go oma sentle. • E tlogele metsotso e ka nna sometharo, fela e se nne mo letsatsing. • Bula ditselana di le tharo mo mmung tse di ka nnang boteng jwa sentimetara e le nngwe mme (ditselana) di kgaogane ka disentimetara di le someamabedi (20). • Ela tlhoko gore dimela di a bonala morago ga dibeke di le pedi go ya go di le tharo • Nosetsa digwete gangwe le gape. • Morago ga dikgwedi di le tharo go ya go di le nne, tlhola gore digwete di siametse go ka jewa. 5.8 Go kwala lekwalo la maranyane (I-meile) Imeile ke mokgwa wa tlhaeletsano o o diriwang ka motlakase le khomphutara. E romelwa gongwe le gongwe ka nako nngwe le nngwe. E na le aterese ya yona e e tlhaolegileng, e farologane le aterese ya lekwalo. E kwalwa ka mola o le mongwe fela. Fa o kwala lekwalo la maranyane (I-meile) tlhokomela dintlha tse di latelang: • Imeile e arogantswe ka dikarolwana, go ya ka puo ya Seeng: • TO/GO : o kwala aterese ya imeile ya motho yo o mo kwalelang. • CC: mo karolong e o tsenya diaterese tsa batho ba bangwe ba o ba romelelang molaetsa o o o kwadileng. Karolwana e e dirisediwa gore motho yo o mo romeletseng molaesa, a itse le go lemoga batho ba bangwe ba ba amogetseng molaetsa oo, le bokgoni jwa go romelela batho ba le mmalwa. • SUBJECT/SETLHOGO: mo karolong e o kwala setlhogo ka se molaetsa o leng ka ga sona.Ke mo o kwalang molaetsa ka botlalo, le mo o bayang ditokomane tse o di patagantseng le molaetsa wa gago, sekao dipegelo, diforomo, ditaletso jalo le jalo. O tlaa bona ka letshwao la phini e e tshwaraganyang dipampiri kgotsa tšhelete. • SEND/ROMELA: Fa o feditse go kwala molaetsa o ka o romela. 5.8.1 Sekao sa lekwalo la maranyane (imeile): TO/GO: mogopojp@aforika.co.za CC: benjie@ppp.cp.za; petersjp@danie.com; sarawon@hippo.com SUBJECT/SETLHOGO: KOPANO YA WINDHOEK KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 43 | SETSWANA"